ระเบียบการท่าเรือแห่งประเทศไทยระเบียบการท่าเรือแห่งประเทศไทยว่าด้วยวิธีปฏิบัติในการรับฝากและส่งมอบสินค้าในคลังสินค้าทัณฑ์บนพ.ศ. ๒๕๕๙[๑] โดยที่เป็นการสมควรให้มีการปรับปรุงระเบียบและวิธีปฏิบัติในการรับฝากและส่งมอบสินค้าในคลังสินค้าทัณฑ์บนท่าเรือกรุงเทพ ให้เหมาะสมกับสภาวการณ์ปัจจุบันยิ่งขึ้น อาศัยอำนาจตามความในมาตรา๙ (๓) และ (๔) มาตรา ๒๔ มาตรา ๒๙ วรรคแรก (๑) และวรรคสองแห่งพระราชบัญญัติการท่าเรือแห่งประเทศไทย พ.ศ. ๒๔๙๔ผู้อำนวยการการท่าเรือแห่งประเทศไทยซึ่งได้รับมอบอำนาจจากคณะกรรมการการท่าเรือแห่งประเทศไทย จึงให้วางระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบการท่าเรือแห่งประเทศไทยว่าด้วยวิธีปฏิบัติในการรับฝากและส่งมอบสินค้าในคลังสินค้าทัณฑ์บน พ.ศ. ๒๕๕๙ข้อ๒ ให้ใช้ระเบียบนี้ตั้งแต่วันที่ ๑กันยายน ๒๕๕๙ เป็นต้นไปข้อ๓ นับแต่วันใช้ระเบียบนี้ให้ยกเลิก๓.๑ระเบียบการท่าเรือแห่งประเทศไทยว่าด้วยวิธีปฏิบัติในการรับฝากและส่งมอบสินค้าในคลังสินค้าทัณฑ์บน พ.ศ. ๒๕๔๔๓.๒ระเบียบการท่าเรือแห่งประเทศไทยว่าด้วยวิธีปฏิบัติในการรับฝากและส่งมอบสินค้าในคลังสินค้าทัณฑ์บน (ฉบับที่ ๒)พ.ศ. ๒๕๔๕๓.๓ระเบียบ คำสั่ง ประกาศ หรือหลักปฏิบัติอื่นใดที่ขัดหรือแย้งกับระเบียบนี้ข้อ๔ ในระเบียบนี้กทท. หมายความว่า การท่าเรือแห่งประเทศไทยข้อ๕การนำสินค้าเข้าฝากเก็บในคลังสินค้าทัณฑ์บนของท่าเรือกรุงเทพ กทท.ให้ปฏิบัติ ดังนี้๕.๑ให้ผู้นำสินค้าเข้าฝากเก็บยื่นคำร้องขอนำสินค้าเข้าฝากเก็บในคลังสินค้าทัณฑ์บน(แบบ ทกท.๐๑.๐๔.๐๒ (๐๑)) ตามแบบแนบท้ายระเบียบนี้ ต่อหัวหน้าแผนกคลังสินค้าทัณฑ์บนเพื่อเสนอผู้อำนวยการกองคลังสินค้า ฝ่ายปฏิบัติการเรือและสินค้า ท่าเรือกรุงเทพพร้อมเอกสารหลักฐาน ดังต่อไปนี้๕.๑.๑สำเนาหนังสือรับรองการจดทะเบียนหุ้นส่วนบริษัท พร้อมวัตถุประสงค์ซึ่งราชการออกให้ไม่เกิน ๖ เดือนหากเป็นผู้ใช้บริการรายใหม่ซึ่งยังไม่เคยขออนุญาตนำสินค้าเข้าคลังสินค้าทัณฑ์บนของท่าเรือกรุงเทพ ให้ยื่นสำเนา ภพ.๒๐ หรือ ภพ.๐๑พร้อมรับรองสำเนาถูกต้อง๕.๑.๒ในกรณีที่ผู้นำสินค้าเข้าฝากเก็บได้มอบอำนาจให้ผู้อื่นมาดำเนินการแทนจะต้องมีหนังสือมอบอำนาจซึ่งติดอากรแสตมป์ตามกฎหมายพร้อมสำเนาบัตรประจำตัวประชาชน ของผู้มอบอำนาจและผู้รับมอบอำนาจพร้อมรับรองสำเนาถูกต้อง โดยหนังสือมอบอำนาจดังกล่าวมีอายุสิ้นสุด ณ วันที่ ๓๑ธันวาคม ของทุกปี๕.๒ให้ผู้อำนวยการกองคลังสินค้าเป็นผู้พิจารณาอนุญาตในการนำสินค้าเข้าฝากเก็บในคลังสินค้าทัณฑ์บน๕.๓เมื่อผู้อำนวยการกองคลังสินค้าอนุญาตให้นำสินค้าเข้าฝากเก็บในคลังสินค้าทัณฑ์บนและแจ้งอนุญาตดังกล่าวแล้วก่อนนำสินค้าเข้าฝากเก็บผู้นำสินค้าเข้าฝากเก็บจะต้องแจ้งหัวหน้าแผนกคลังสินค้าทัณฑ์บนทราบล่วงหน้าไม่น้อยกว่า๑ วัน เพื่อเตรียมสถานที่ในการรับฝากสินค้านั้นพร้อมทั้งต้องนำใบขนสินค้าทัณฑ์บนจากกรมศุลกากรมาแสดงเป็นหลักฐาน๕.๔กรณีที่เป็นสินค้าตามบัญชีแนบท้ายระเบียบนี้ ผู้นำสินค้าเข้าฝากเก็บจะต้องวางหลักประกันเป็นเงินสด หรือหนังสือสัญญาค้ำประกันจากธนาคารโดยจำนวนเงินหลักประกัน ต้องเท่ากับค่าธรรมเนียมในการฝากสินค้าล่วงหน้าเป็นเวลา ๒๔เดือน มามอบให้ กทท. ยึดถือไว้ (หลักประกันจะขอรับคืนได้ เมื่อพ้นจากภาระผูกพันกับกทท.) กรณีมีข้อโต้แย้งเกี่ยวกับการวางหลักประกันให้อยู่ในดุลยพินิจของหัวหน้าแผนกคลังสินค้าทัณฑ์บน๕.๕ในวันนำสินค้าเข้าฝากเก็บผู้นำสินค้าเข้าฝากเก็บต้องนำคำร้องขอนำสินค้าเข้าฝากเก็บในคลังสินค้าทัณฑ์บนสำเนาใบรับของจากท่าเรือกรุงเทพ (WHARF RECEIPT OF BANGKOK PORT) ใบอนุญาตนำของเข้าคลังสินค้าทัณฑ์บนจากกรมศุลกากร (PERMIT FOR ENTRY IN BOND) สำเนาใบอนุญาตนำรถเข้าเขต กทท./ใบกำกับสินค้าสำเนาหนังสือสัญญาค้ำประกันจากธนาคาร (เฉพาะสินค้าที่ต้องมีหนังสือสัญญาค้ำประกัน)และรายการสำรวจสินค้า (SURVEY NOTE)ในกรณีที่มีสินค้าเสียหาย เพื่อให้คลังสินค้าทัณฑ์บนเก็บไว้เป็นหลักฐาน๕.๖ผู้นำสินค้าเข้าฝากเก็บจะต้องรับมอบสินค้าจากโรงพักสินค้า หรือกองท่าบริการตู้สินค้า ๑ - ๒ เพื่อนำสินค้ามาฝากเก็บในคลังสินค้าทัณฑ์บนภายใน ๓๐ วันนับแต่วันเรือเข้าตามที่กรมศุลกากรกำหนด ถ้าพ้นกำหนดระยะเวลาดังกล่าวจะไม่อนุญาตให้นำสินค้านั้นเข้าฝากเก็บ ณ คลังสินค้าทัณฑ์บนข้อ๖ เมื่อมีผู้นำสินค้ามาฝากเก็บตามข้อ๔ ให้หัวหน้าแผนกคลังสินค้าทัณฑ์บนจัดพนักงานเพื่อดำเนินการ ดังต่อไปนี้๖.๑ทำการตรวจนับและเปิดตรวจสินค้าร่วมกับเจ้าหน้าที่ศุลกากรประจำคลังสินค้าทัณฑ์บนและผู้นำสินค้าเข้าฝากเก็บเพื่อตรวจสอบสภาพและจำนวนสินค้าทุกหีบห่อ และบันทึกข้อมูลการรับมอบตำบลที่เก็บสินค้าในระบบบริหารจัดการคลังสินค้า (WAREHOUSE MANAGEMENT SYSTEM : WMS)๖.๒ออกใบประทวนสินค้าทัณฑ์บน (BONDED STORAGE WARRANT) และใบรับของเข้าคลังทัณฑ์บน (BONDED WAREHOUSE RECEIPT) ในระบบบริหารจัดการคลังสินค้า (WMS) เพื่อมอบให้ผู้นำสินค้าเข้าฝากเก็บไว้เป็นหลักฐาน๖.๓ลงรายการรับฝากในบัญชีสินค้าคงคลังสินค้าทัณฑ์บน (BONDED STORAGE BOOK) ในระบบบริหารจัดการคลังสินค้า (WMS)ข้อ๗การเก็บรักษาสินค้าในคลังสินค้าทัณฑ์บน ให้ปฏิบัติตามระเบียบและวิธีปฏิบัติที่เกี่ยวข้องกับการเก็บรักษาสินค้าที่ขนถ่ายจากเรือตามที่ปฏิบัติมาเท่าที่ไม่ขัดกับระเบียบนี้โดยอนุโลมข้อ๘ หลังจากที่ครบกำหนดงวดหนึ่งเดือนนับจากวันนำสินค้ามาฝากที่คลังสินค้าทัณฑ์บนผู้นำสินค้าเข้าฝากเก็บต้องชำระค่าฝากเก็บของสำหรับงวดหนึ่งเดือนที่ผ่านมา ภายใน ๗วันถ้าผู้นำสินค้าเข้าฝากเก็บไม่ปฏิบัติตามวรรคแรกกทท. จะคิดดอกเบี้ยร้อยละ ๑๕ ต่อปีสำหรับค่าภาระในการฝากสินค้าที่ค้างชำระนับแต่วันที่นำสินค้าเข้าฝากเก็บในคลังสินค้าทัณฑ์บน หรือวันที่ค้างชำระข้อ๙เมื่อผู้นำสินค้าเข้าฝากเก็บประสงค์จะนำสินค้าที่ฝากเก็บไว้ออกจากคลังสินค้าทัณฑ์บนให้ปฏิบัติ ดังนี้๙.๑จัดทำใบขนสินค้าขาเข้า พร้อมแบบแสดงรายการภาษีสรรพสามิต และภาษีมูลค่าเพิ่ม (แบบกศก.๙๙/๑) และชำระค่าอากรขาเข้าต่อกรมศุลกากรตามจำนวนของที่ต้องการจะนำออก๙.๒ให้นำใบขนสินค้าขาเข้า พร้อมแบบแสดงรายการภาษีสรรพสามิต และภาษีมูลค่าเพิ่ม (แบบกศก.๙๙/๑) มาแสดงต่อเจ้าหน้าที่ศุลกากรประจำคลังสินค้าทัณฑ์บนเพื่อตรวจและลงนามสั่งปล่อยก่อนนำมามอบให้เจ้าหน้าที่คลังสินค้าทัณฑ์บนเพื่อปล่อยสินค้าพร้อมทั้งนำใบประทวนสินค้า (BONDED STORAGE WARRANT) และใบรับของเข้าคลังสินค้าทัณฑ์บน (BONDED WAREHOUSE RECEIPT) มาตัดยอดจำนวนของที่ต้องการนำออกจากยอดที่รับฝากเก็บไว้ข้อ๑๐เมื่อผู้นำสินค้าเข้าฝากเก็บได้ปฏิบัติตามพิธีการนำออกตามข้อ ๙ แล้วให้หัวหน้าแผนกคลังสินค้าทัณฑ์บนจัดพนักงานเพื่อดำเนินการ ดังต่อไปนี้๑๐.๑จัดทำใบสั่งปล่อยสินค้าจากคลังสินค้าทัณฑ์บน (BONDED WAREHOUSEDELIVERY ORDER) ในระบบบริหารจัดการคลังสินค้า (WMS) ตามจำนวนในใบคำสั่งปล่อยของกรมศุลกากรโดยให้ผู้อำนวยการกองคลังสินค้าเป็นผู้ลงนามสั่งปล่อย๑๐.๒ผู้นำสินค้าเข้าฝากเก็บนำใบสั่งปล่อยจากคลังสินค้าทัณฑ์บน (BONDED WAREHOUSE DELIVERY ORDER)ในระบบบริหารจัดการคลังสินค้า (WMS) ยื่นชำระค่าภาระค่าธรรมเนียมต่อศูนย์ชำระค่าภาระและค่าบริการจุดเดียวเบ็ดเสร็จ (ONE STOP SERVICE)๑๐.๓ออกใบรับของจากท่าเรือกรุงเทพ (WHARF RECEIPT OF BANGKOK PORT)และใบอนุญาตนำรถเข้าเขต กทท./ใบกำกับสินค้าเพื่อนำกลับมาติดต่อที่คลังสินค้าทัณฑ์บนดำเนินการต่อไป๑๐.๔ตัดรายการปล่อยสินค้าในบัญชีสินค้าคงคลังสินค้าทัณฑ์บน (BONDED STORAGE BOOK) ในระบบบริหารจัดการคลังสินค้า (WMS)ข้อ๑๑ผู้นำสินค้าเข้าฝากเก็บที่มีความประสงค์จะดำเนินการจัดทำใบสั่งปล่อยสินค้าจากคลังสินค้าทัณฑ์บน(BONDED WAREHOUSE DELIVERY ORDER) ด้วยตนเอง ผ่านระบบเว็บเซอร์วิส (Web Service) ให้ปฏิบัติ ดังนี้๑๑.๑บันทึกข้อมูลและสั่งพิมพ์ใบสั่งปล่อยสินค้าจากคลังสินค้าทัณฑ์บน (BONDED WAREHOUSE DELIVERY ORDER)จากระบบบริหารจัดการคลังสินค้า (WMS)๑๑.๒นำใบสั่งปล่อยสินค้าจากคลังสินค้าทัณฑ์บน (BONDED WAREHOUSE DELIVERY ORDER)ที่จัดพิมพ์ด้วยตนเองยื่นต่อเจ้าหน้าที่ฝ่ายการเงินและบัญชี ณศูนย์ชำระค่าภาระและค่าบริการจุดเดียวเบ็ดเสร็จ (ONE STOP SERVICE) เพื่อตรวจสอบหลักฐาน และชำระค่าภาระค่าธรรมเนียมต่าง ๆ หรือดำเนินการชำระค่าภาระและค่าธรรมเนียมต่าง ๆ ผ่านการหักบัญชีธนาคารที่กำหนดไว้และรับใบรับของจากท่าเรือกรุงเทพ (WHARF RECEIPT OF BANGKOK PORT) ใบอนุญาตนำรถเข้าเขต กทท./ใบกำกับสินค้านำกลับมาติดต่อที่คลังสินค้าทัณฑ์บนเพื่อดำเนินการต่อไปข้อ๑๒สำหรับสินค้าที่ฝากเก็บเป็นระยะเวลา ๒๓ เดือนแล้ว แต่ยังนำสินค้าออกจากคลังสินค้าทัณฑ์บนไม่หมดให้หัวหน้าแผนกคลังสินค้าทัณฑ์บนมีหนังสือเตือนไปยังผู้นำสินค้าเข้าฝากเก็บให้รีบนำสินค้าออกภายในกำหนดเว้นแต่ผู้นำสินค้าเข้าฝากเก็บขอขยายระยะเวลาการฝากเก็บให้ผู้อำนวยการกองคลังสินค้าอนุญาตได้ไม่เกิน ๑ ปี นับแต่วันครบกำหนด และผู้นำสินค้าเข้าฝากเก็บจะต้องชำระค่าภาระต่างๆ ที่ค้างอยู่ให้ครบก่อนจึงจะอนุญาตข้อ๑๓เมื่อสินค้าที่ฝากเก็บในคลังสินค้าทัณฑ์บนครบ ๒ ปีและกรมศุลกากรได้มีหนังสือแจ้งให้ กทท. เสียค่าภาษีอากรตามประเภทสินค้านั้น ๆผู้นำสินค้าเข้าฝากเก็บจะต้องรับผิดชอบ ดังนี้๑๓.๑ชดใช้ค่าภาษีอากรที่ กทท. ชำระให้กับกรมศุลกากร๑๓.๒ชดใช้ค่าภาระ ค่าบริการ ค่าธรรมเนียม และค่าใช้จ่ายอื่น ๆ๑๓.๓ชดใช้ดอกเบี้ยค่าภาระฝากเก็บแก่ กทท.ข้อ๑๔ในกรณีที่ผู้นำสินค้าเข้าฝากเก็บไม่ปฏิบัติตามข้อ ๑๓ กทท. จะดำเนินการดังนี้๑๔.๑ ขายทอดตลาดสินค้าดังกล่าวเพื่อนำเงินมาชดใช้ค่าภาษีอากร ค่าภาระ ค่าบริการ ค่าธรรมเนียมต่าง ๆ๑๔.๒เมื่อดำเนินการขายทอดตลาดแล้ว หากได้เงินไม่พอชำระค่าภาษีศุลกากร และค่าภาระต่าง ๆผู้นำสินค้าเข้าฝากเก็บจะต้องนำเงินส่วนที่ขาดมาชำระให้ครบถ้วน๑๔.๓ในกรณีของเสื่อมคุณภาพ ซึ่งกรมศุลกากรอนุมัติให้ทำลาย ค่าใช้จ่ายต่าง ๆอันเกิดจากกระบวนการทำลายดังกล่าว ผู้นำสินค้าเข้าฝากเก็บเป็นผู้รับผิดชอบทั้งหมดข้อ๑๕ให้ผู้อำนวยการการท่าเรือแห่งประเทศไทยเป็นผู้รักษาการตามระเบียบนี้และให้มีอำนาจในการออกคำสั่ง ประกาศ หรือหลักปฏิบัติ รวมทั้งเป็นผู้วินิจฉัยชี้ขาดกรณีที่มีปัญหาเกี่ยวกับการดำเนินการตามระเบียบนี้และให้ถือเป็นที่สุดประกาศ ณ วันที่ ๒๘กรกฎาคม พ.ศ. ๒๕๕๙เรือเอกสุทธินันท์ หัตถวงษ์ผู้อำนวยการการท่าเรือแห่งประเทศไทยการท่าเรือแห่งประเทศไทย[เอกสารแนบท้าย]๑. บัญชีรายชื่อของที่ต้องวางหลักประกันแผนกคลังสินค้าทัณฑ์บนแนบท้ายระเบียบการท่าเรือแห่งประเทศไทยว่าด้วยวิธีปฏิบัติในการรับฝากและส่งมอบสินค้าในคลังสินค้าทัณฑ์บน พ.ศ. ๒๕๕๙๒. คำร้องขอนำสินค้าเข้าฝากในคลังสินค้าทัณฑ์บน(ทกท.๐๑.๐๔.๐๒ (๐๑))(ดูข้อมูลจากภาพกฎหมาย)ปริยานุช/จัดทำ๑๙ กันยายน๒๕๕๙กัญฑรัตน์/ตรวจ๑๙ กันยายน๒๕๕๙[๑] ราชกิจจานุเบกษาเล่ม ๑๓๓/ตอนที่ ๗๕ ง/หน้า ๕/๑๕ กันยายน ๒๕๕๙